PTT-BCP ปรับลดราคาเบนซินลิตรละ 30 สต. ส่วนดีเซลปรับลง 40 สต.
PTT-BCP ปรับลดราคาเบนซินลิตรละ 30 สต. ส่วนดีเซลปรับลง 40 สต.มีผลพรุ่งนี้
21 เม.ย. 2560

บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ประกาศปรับลดราคาขายปลีกน้ำมันกลุ่มเบนซินลงลิตรละ 30 สตางค์ เว้น E85 คงเดิม ส่วนดีเซลลดลงลิตรละ 40 สตางค์ มีผลตั้งแต่วันพรุ่งนี้ (22 เม.ย.) เวลา 05.00 น. เป็นต้นไป
ทั้งนี้จะส่งผลให้ราคาน้ำมันของ ปตท. และบางจากฯ ในสถานีบริการน้ำมันเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ลิตรละ 34.46 บาท, แก๊สโซฮอล 95 ลิตรละ 27.35 บาท, แก๊สโซฮอล 91 ลิตรละ 27.08 บาท, E20 ลิตรละ 24.84 บาท, E85 ลิตรละ 19.74 บาท ส่วนดีเซล ลิตรละ 25.49 บาท (ราคานี้ยังไม่รวมภาษีท้องที่ของแต่ละจังหวัด)